สอบถามค่ะฉันมีลูกมา2คนแต่นมข้างขวาที่หัวนมบอดลูกดูดก้อไม่ขึ้นเมื่อเดือนที่แล้วอยู่ดีๆก้อเจ็บหัวนมและเหมือนมีอะไรผลักให้หัวนมออกมาผ่านไป2วันปวดแสบปวดร้อนและข้างๆหัวนมมีตุ่มพองขึ้นมาข้างในมองเห็นเป็นหนองสีเขียวครั้งแรกประมานอาทิตนึงถึงหนองแตกค่ะและหลังจากนั้นนานๆจะเกิดซ้ำที่รอยเดิมแต่ใช้เวลาแค่2-3วันหนองก้อแตกแล้วค่ะอยากไปตรวจแต่สิทธิยุต่างจังหวัดค่ะ..ที่ไหนตรวจฟรีไหมค่ะ กทม.
สวัสดีค่ะ อาการเจ็บปวดที่หัวนม มีตุ่มพองขึ้นมา และเมื่อแตกออกมีหนองไหล อาจเกิดจาก- การอักเสบของเนื้อเยื่อ (cellulitis) ซึ่งจทำให้มีอาการบวมแดง ปวด สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็ก หรือแผลถลอกเล็กๆ ที่อาจเกิดจากการเกา เมื่อผิวหนังมีรอยแยกดังกล่าว เชื้อโรคก็จะเข้าสู่ผิวหนังชั้นและเนื้อเยื่อทำให้เกิดการติดเชื้ออักเสบได้ ซึ่งการอักเสบ หากเป็นมาก ก็อาจกลายเป็นฝีหนองตามมาได้- เป็นงูสวัด เริ่มแรกจะเกิดมีตุ่มน้ำใสขึ้นมาเป็นกลุ่มๆ ก่อน ร่วมกับมีอาการปวด เจ็บ แสบ ต่อมาตุ่มน้ำใสจะกลายเป็นตุ่มน้ำขุ่น แล้วแตกออกกลายเป็นแผล แล้วจึงแห้งตกสะเก็ดหายไปได้เอง- เป็นเนื้องอกหรือมะเร็งบริเวณหัวนม ซึ่งอาจทำให้มีน้ำขุ่นไหลออกมาจากหัวนมดูคล้ายหนองได้- เป็นมะเร็งเต้านมชนิดหนึ่งชื่อ Paget disease of the nipple พบได้ประมาณ 1% ของมะเร็งเต้านมทั้งหมด แต่อาการมักจะเห็นมีผื่นแดงเกิดขึ้น คันมากกว่าเจ็บ ผิวหนังลอกเป็นขุยและสะเก็ดหากยังคงมีเห็นหนองไหลออกมาจากบริเวณหัวนม แนะนำว่าควรต้องไปพบแพทย์เพื่อตรวจหาสาเหตุและรักษาค่ะ โดยหากมีสิทธิรักษาชนิดหลักประกันสุขภาพแห่งชาติ (30 บาทรักษาทุกโรค) ที่โรงพยาบาลในต่างจังหวัด ก็อาจต้องไปยังโรงพยาบาลที่มีสิทธิ แต่หากอาศัยอยู่ในกรุงเทพแล้วไม่สะดวก อาจสอบถามยังโรงพยาบาลรัฐบาลต่างๆ ในกรุงเทพ เนื่องจากหากเป็นเหตุฉุกเฉินที่ต้องรีบรักษา ก็อาจจะไม่ต้องเสียค่าใช้จ่ายค่ะในเบื้องต้น ไม่ควรไปบีบ แกะ เกาบริเวณหัวนม และหากมีหนองไหล ก็ควรหาผ้าสะอาดหรือผ้าก๊อซมาซับ ไม่ให้หมักหมม และควรหาผ้าสะอาดมาปิดทับไว้ด้วยค่ะ